CELEX: 32017R0949
Language: lv
Date: 2017-06-02 00:00:00
Title: Komisijas Īstenošanas regula (ES) 2017/949 (2017. gada 2. jūnijs), ar ko nosaka Eiropas Parlamenta un Padomes Regulas (EK) Nr. 1760/2000 piemērošanas noteikumus attiecībā uz liellopu identifikācijas koda konfigurāciju un groza Komisijas Regulu (EK) Nr. 911/2004 (Dokuments attiecas uz EEZ. )

3.6.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 143/1
               
            KOMISIJAS ĪSTENOŠANAS REGULA (ES) 2017/949
      (2017. gada 2. jūnijs),
      ar ko nosaka Eiropas Parlamenta un Padomes Regulas (EK) Nr. 1760/2000 piemērošanas noteikumus attiecībā uz liellopu identifikācijas koda konfigurāciju un groza Komisijas Regulu (EK) Nr. 911/2004
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (1), un jo īpaši tās 4. panta 3. punkta c) apakšpunktu,
      tā kā:
      
                  (1)
               
               
                  Regula (EK) Nr. 1760/2000 nosaka noteikumus attiecībā uz liellopu identifikāciju un reģistrāciju. Lai būtu iespējama liellopu aprites izsekošana, minētā regula paredz, ka visi dzīvnieki jāidentificē ar vismaz diviem identifikācijas līdzekļiem, kuri norādīti tās I pielikumā un kuriem ir viens un tas pats vienreizējais identifikācijas kods. Minētajā pielikumā norādītie identifikācijas līdzekļi ir parastā krotālija un elektronisks identifikators kā elektroniska krotālija, atgremotāju elektroniskās identificēšanas kapsula vai injicējams transponders.
               
            
                  (2)
               
               
                  Regulā (EK) Nr. 1760/2000, kas grozīta ar Regulu (ES) Nr. 653/2014 (2), paredzēti noteikumi attiecībā uz identifikācijas koda konfigurāciju, kurus nosaka ar īstenošanas aktiem.
               
            
                  (3)
               
               
                  Vispiemērotākā liellopu identifikācijas koda konfigurācija saskaņā ar Starptautiskās Standartizācijas organizācijas (ISO) noteiktajiem standartiem dzīvnieku identifikācijai ir vai nu valsts divburtu alfa kods vai valsts trīsciparu kods un dzīvnieka individuālais kods, ko veido ne vairāk kā 12 cipari.
               
            
                  (4)
               
               
                  Turklāt identifikācijas koda konfigurācijai, ko nosaka ar šo regulu, būtu jānodrošina vienotā tirgus darbība ne tikai attiecībā uz liellopiem, bet arī attiecībā uz aitām un kazām, ja šāda identifikācijas koda konfigurācija ir prasīta saskaņā ar Padomes Regulu (EK) Nr. 21/2004 (3), neatkarīgi no dažādās dalībvalstīs ieviestajiem identifikācijas līdzekļiem.
               
            
                  (5)
               
               
                  Komisijas Regula (EK) Nr. 911/2004 (4) nosaka kodificēto formu, kuru izmanto, lai uz saskatāmām krotālijām norādītu izcelsmes dalībvalsti kopā ar informāciju par individuālo dzīvnieku. Šī kodificētā identifikācijas forma ir valsts divburtu alfa kods kopā ar dzīvnieka individuālo kodu, ko veido ne vairāk kā 12 cipari.
               
            
                  (6)
               
               
                  Liellopu identifikācijas koda konfigurācijai vajadzētu būt piemērojamai gan parastajām krotālijām, gan elektroniskajiem identifikatoriem, un šādiem kodiem vajadzētu būt saderīgiem, elektroniski pārsūtāmiem un nolasāmiem visās dalībvalstīs. Līdz ar to Regula (EK) Nr. 911/2004 būtu jāgroza, lai tajā iekļautu atsauci uz identifikācijas kodu, ko nosaka ar šo regulu.
               
            
                  (7)
               
               
                  Regulas (EK) Nr. 911/2004 1. panta 2. punktā paredzēts, ka Spānija, Īrija, Itālija, Portugāle un Apvienotā Karaliste drīkst paturēt aiz valsts koda norādāmo 12 ciparu vietā savu burtciparu kodu līdz 1999. gada 31. decembrim dzimušiem dzīvniekiem attiecībā uz Spāniju, Īriju, Itāliju un Portugāli un līdz 2000. gada 30. jūnijam dzimušiem dzīvniekiem – attiecībā uz Apvienoto Karalisti. Ar šajā regulā noteiktajiem noteikumiem par liellopu identifikācijas koda konfigurāciju ir paredzēts aizstāt noteikumus, kas noteikti Regulas (EK) Nr. 911/2004 1. panta 2. punktā, tāpēc minētā atkāpe būtu jāparedz arī šajā regulā.
               
            
                  (8)
               
               
                  Regulas (EK) Nr. 1760/2000 5. pantā paredzēts, ka dalībvalstīm jāizveido elektroniska liellopu datubāze, kurā dalībvalsts kompetentajai iestādei jāfiksē liellopu identifikācijas kodi. Turklāt minētās regulas 4. panta 4. punktā ir noteikts datums, no kura dalībvalstīm ir jānodrošina, ka pilnībā darbojas infrastruktūra, kas nepieciešama elektroniskā identifikatora izmantošanai par oficiālu liellopu identifikācijas līdzekli. Šī infrastruktūra ietver elektronisko datubāzi.
               
            
                  (9)
               
               
                  Lai veicinātu raitu pāreju no parastajām krotālijām uz elektroniskajiem identifikatoriem, ir lietderīgi noteikt pagaidu pasākumus liellopu identifikācijas kodu fiksēšanai elektroniskajā datubāzē, līdz dalībvalstīs tiek nodrošināts, ka pilnībā darbojas elektroniskā identifikatora izmantošanai nepieciešamā infrastruktūra.
               
            
                  (10)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Priekšmets un darbības joma
      Šī regula nosaka noteikumus attiecībā uz Regulas (EK) Nr. 1760/2000 4. panta 3. punkta c) apakšpunktā paredzēto liellopu identifikācijas koda konfigurāciju.
      2. pants
      Liellopu identifikācijas koda konfigurācija
      Liellopu identifikācijas kods uz identifikācijas līdzekļa norādāms šādi:
      
                  a)
               
               
                  identifikācijas koda pirmajam elementam jābūt tās dalībvalsts kodam, kurā identifikācijas līdzeklis pirmoreiz izmantots, vai nu valsts divburtu alfa koda vai valsts trīsciparu koda veidā, kā norādīts pielikumā;
               
            
                  b)
               
               
                  identifikācijas koda otrajam elementam jābūt dzīvnieka individuālajam kodam, ko veido ne vairāk kā 12 cipari; tomēr Īrija, Spānija, Itālija, Portugāle un Apvienotā Karaliste drīkst paturēt aiz valsts koda norādāmo 12 ciparu vietā savu burtciparu kodu līdz 1999. gada 31. decembrim dzimušiem dzīvniekiem attiecībā uz Īriju, Spāniju, Itāliju, Portugāli un Īriju un līdz 2000. gada 30. jūnijam dzimušiem dzīvniekiem – attiecībā uz Apvienoto Karalisti.
               
            3. pants
      Elektroniska datubāze
      Dalībvalsts kompetentā iestāde elektroniskajā liellopu datubāzē, kas paredzēta Regulas (EK) Nr. 1760/2000 5. pantā, var fiksēt identifikācijas kodu šīs regulas 2. panta a) punktā minētā valsts divburtu alfa koda vai valsts trīsciparu koda veidā neatkarīgi no valsts koda, kas redzams uz identifikācijas līdzekļa, ar nosacījumu, ka tiek nodrošināta liellopu pilnīga izsekojamība.
      4. pants
      Grozījumi Regulā (EK) Nr. 911/2004
      Regulu (EK) Nr. 911/2004 groza šādi:
      
                  1)
               
               
                  regulas 1. panta 2. punktu aizstāj ar šādu:
                  “2.   Zīmes, kas veido identifikācijas kodu uz krotālijām, ir tādas, kā norādīts Komisijas Īstenošanas regulas (ES) 2017/949 (*1) 2. pantā.
                  
                     (*1)  Komisijas 2017. gada 2. jūnija Īstenošanas regula (ES) 2017/949, ar ko nosaka Eiropas Parlamenta un Padomes Regulas (EK) Nr. 1760/2000 piemērošanas noteikumus attiecībā uz liellopu identifikācijas koda konfigurāciju un groza Komisijas Regulu (EK) Nr. 911/2004 (OV L 143, 3.6.2017., 1. lpp.).”"
						
               
            
                  2)
               
               
                  I pielikumu svītro.
               
            5. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 2. jūnijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 204, 11.8.2000., 1. lpp.
      
      
         (2)  Eiropas Parlamenta un Padomes 2014. gada 15. maija Regula (ES) Nr. 653/2014, ar ko attiecībā uz liellopu elektronisko identifikāciju un liellopu gaļas marķēšanu groza Regulu (EK) Nr. 1760/2000 (OV L 189, 27.6.2014., 33. lpp.).
      
         (3)  Padomes 2003. gada 17. decembra Regula (EK) Nr. 21/2004, ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvas 92/102/EEK un 64/432/EEK (OV L 5, 9.1.2004., 8. lpp.).
      
         (4)  Komisijas 2004. gada 29. aprīļa Regula (EK) Nr. 911/2004, ar ko īsteno Eiropas Parlamenta un Padomes Regulu (EK) Nr. 1760/2000 attiecībā uz krotālijām, pasēm un saimniecības reģistriem (OV L 163, 30.4.2004., 65. lpp.).
      
         PIELIKUMS
         2. pantā norādītie valsts kodi:
         
                     Dalībvalsts
                  
                  
                     Divburtu alfa kods
                  
                  
                     Trīsciparu kods
                  
               
                     Beļģija
                  
                  
                     BE
                  
                  
                     056 
                  
               
                     Bulgārija
                  
                  
                     BG
                  
                  
                     100 
                  
               
                     Čehijas Republika
                  
                  
                     CZ
                  
                  
                     203 
                  
               
                     Dānija
                  
                  
                     DK
                  
                  
                     208 
                  
               
                     Vācija
                  
                  
                     DE
                  
                  
                     276 
                  
               
                     Igaunija
                  
                  
                     EE
                  
                  
                     233 
                  
               
                     Īrija
                  
                  
                     IE
                  
                  
                     372 
                  
               
                     Grieķija
                  
                  
                     EL
                  
                  
                     300 
                  
               
                     Spānija
                  
                  
                     ES
                  
                  
                     724 
                  
               
                     Francija
                  
                  
                     FR
                  
                  
                     250 
                  
               
                     Horvātija
                  
                  
                     HR
                  
                  
                     191 
                  
               
                     Itālija
                  
                  
                     IT
                  
                  
                     380 
                  
               
                     Kipra
                  
                  
                     CY
                  
                  
                     196 
                  
               
                     Latvija
                  
                  
                     LV
                  
                  
                     428 
                  
               
                     Lietuva
                  
                  
                     LT
                  
                  
                     440 
                  
               
                     Luksemburga
                  
                  
                     LU
                  
                  
                     442 
                  
               
                     Ungārija
                  
                  
                     HU
                  
                  
                     348 
                  
               
                     Malta
                  
                  
                     MT
                  
                  
                     470 
                  
               
                     Nīderlande
                  
                  
                     NL
                  
                  
                     528 
                  
               
                     Austrija
                  
                  
                     AT
                  
                  
                     040 
                  
               
                     Polija
                  
                  
                     PL
                  
                  
                     616 
                  
               
                     Portugāle
                  
                  
                     PT
                  
                  
                     620 
                  
               
                     Rumānija
                  
                  
                     RO
                  
                  
                     642 
                  
               
                     Slovēnija
                  
                  
                     SI
                  
                  
                     705 
                  
               
                     Slovākija
                  
                  
                     SK
                  
                  
                     703 
                  
               
                     Somija
                  
                  
                     FI
                  
                  
                     246 
                  
               
                     Zviedrija
                  
                  
                     SE
                  
                  
                     752 
                  
               
                     Apvienotā Karaliste
                  
                  
                     UK
                  
                  
                     826